Na temelju članka 18. stavaka 1. i 3. Zakona o sustavu civilne zaštite (''Narodne novine'' broj 82/15., 118/18. i 31/20.) i članka 30. Statuta Općine Vladislavci („Službeni glasnik“ br. 3/13, 3/17 i 2/18) Općinsko vijeće Općine Vladislavci na svojo 22. sjednici održanoj dana 15. travnja 2020. godine, donosi

**ODLUKU**

**o sklapanju Sporazuma o zajedničkom obavljanju poslova civilne zaštite i mogućnosti napuštanja mjesta prebivališta i stalnog boravka bez e-propusnice**

**Članak 1.**

Odobrava se zajedničko obavljanje poslova civilne zaštite sa Gradom Osijekom, te Općinama Antunovac, Bilje, Čepin, Ernestinovo, Erdut, Šodolovci i Vuka, radi omogućavanja jednostavnijeg i efikasnijeg kretanja osoba i robe na području jedinica lokalne samouprave.

**Članak 2.**

Odobrava se sklapanje Sporazuma o zajedničkom obavljanju poslova civilne zaštite i mogućnosti napuštanja mjesta prebivališta i stalnog boravka bez e-propusnice u predloženom tekstu.

**Članak 3.**

Za potpis Sporazuma o zajedničkom obavljanju poslova civilne zaštite i mogućnosti napuštanja mjesta prebivališta i stalnog boravka bez e-propusnice ovlašćuje se općinski načelnik.

**Članak 4.**

Ova Odluka stupa na snagu danom donošenja, a ima biti objavljena „Službenom glasniku“ Općine Vladislavci.

KLASA: 214-04/20-02/04

UR.BROJ: 2158/07-02-20-2

Vladislavci, 15. travnja 2020.

**Predsjednik**

**Općinskog vijeća**

Krunoslav Morović

**Općina Čepin**, Kralja Zvonimira 105, Čepin, OIB: 64176613943, koju zastupa općinski načelnik Dražen Tonkovac,

**Općina Vuka**, Osječka 83, Vuka, OIB: 70217703378, koju zastupa načelnik Damir Maričić,

**Općina Antunovac**, B. Radića 4, Antunovac, OIB: 30812410980, koju zastupa načelnik Davor Tubanjski,

**Općina Vladislavci**, Kralja Tomislava 141, Vladislavci, OIB: 17797796502, koju zastupa načelnik Marjan Tomas,

**Općina Ernestinovo**, V. Nazora 64, Ernestinovo, OIB: 70167232630, koju zastupa načelnica Marijana Junušić,

**Općina Šodolovci**, Ive Andrića 3, Šodolovci, OIB: 62765405304, koju zastupa načelnik Dragan Zorić,

**Općina Erdut**, Bana Josipa Jelačića 4, Dalj, OIB: 32673161142, koju zastupa načelnik Jugoslav Vesić i

**Općina Bilje**, K. Zvonimira 1b, Bilje, OIB: 23962939458, koju zastupa načelnik Željko Cickaj

zaključili su \_\_\_. travnja 2020.

**S P O R A Z U M**

**O ZAJEDNIČKOM OBAVLJANJU POSLOVA CIVILNE ZAŠTITE**

**i MOGUĆNOSTI napuštanjA mjesta prebivališta**

**i stalnog boravka BEZ E-PROPUSNICE**

I.

Sporazumne strane sklapaju ovaj sporazum temeljem članka 18. stavaka 1. i 3. Zakona o sustavu civilne zaštite („Narodne novine“ br. 82/15, 118/18 i 31/20), a slijedom Odluke o zabrani napuštanja mjesta prebivališta i stalnog boravka u Republici Hrvatskoj („Narodne novine“ br. 35/20 i 39/20 i KLASA: 810-06/20-01/7, URBROJ: 511-01-300-26, od 8. travnja 2020.), radi zajedničkog obavljanja poslova civilne zaštite te omogućavanja jednostavnijeg i efikasnijeg kretanja osoba i robe na području administrativnih jedinica Sporazumnih strana.

II.

Imajući u vidu prostornu i geografsku povezanost, Sporazumne strane suglasne su da se osobe koje imaju prebivalište i stalni boravak na području Grada Osijeka te općina Čepin, Vuka, Antunovac, Vladislavci, Ernestinovo, Šodolovci, Erdut i Bilje mogu kretati bez izdane e-propusnice na administrativnom području Sporazumnih strana.

III.

Ovaj sporazum sastavljen je u 10 (deset) primjeraka, od kojih svaka Sporazumna strana zadržava po 1 (jedan) primjerak, a jedan primjerak bit će dostavljen Stožeru civilne zaštite Osječko-baranjske županije.

IV.

Ovaj sporazum stupa na snagu danom ishođenja suglasnosti Stožera civilne zaštite Republike Hrvatske.

 Za Grad Osijek KLASA: 810-01/20-01/1

 Ivan Vrkić URBROJ: 2158/01-02-20-9

 Za Općinu Čepin KLASA: 810-01/20-01/5

 Dražen Tonkovac URBROJ: 2158/05-20-35

 Za Općinu Vuka KLASA: 810-01/20-02/02

 Damir Maričić URBROJ: 2158/06-03-20-2

 Za Općinu Antunovac KLASA: 810-01/20-01/01

 Davor Tubanjski URBROJ: 2158/02-01-20-105

 Za Općinu Vladislavci KLASA: 214-04/20-02/04

 Marjan Tomas URBROJ: 2158/07-02-20-3

 Za Općinu Ernestinovo KLASA: 810-03/20-02/01

 Marijana Junušić URBROJ: 2158/04-02-20-1

 Za Općinu Šodolovci KLASA: 220-01/20-01/01

 Dragan Zorić URBROJ: 2121/11-02-20-2

 Za Općinu Erdut KLASA: 810-01/20-01/4

 Jugoslav Vesić URBROJ: 2158/03-20-3

 Za Općinu Bilje KLASA: 810-01/20-01/3

 Željko Cickaj URBROJ: 2100/02-02-20-3